Diari Oficial de la Generalitat Valenciana


Sumari del DOGV 7078, del 30-07-2013 (2013/7866)

RESOLUCIÓ de 15 de juliol de 2013, del director general de Recursos Humans de la Sanitat, per la qual anuncia la convocatòria pública per a la provisió de la plaça de director econòmic A de l'Hospital Vega Baixa d'Orihuela - Departament de Salut Orihuela (núm. lloc 8589), dependent de l'Agència Valenciana de Salut, pel procediment de lliure designació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7078

Data del DOGV
:   30-07-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/7866


Data del document
:   15-07-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * concurs administratiu

RESOLUCIÓ de 15 de juliol de 2013, del director general de Recursos Humans de la Sanitat, per la qual anuncia la convocatòria pública per a la provisió de la plaça de director econòmic A de l'Hospital Vega Baixa d'Orihuela - Departament de Salut Orihuela (núm. lloc 8589), dependent de l'Agència Valenciana de Salut, pel procediment de lliure designació.  
  
  
 [2013/7866]  
De conformitat amb el que disposa l'art 1.3.3.n de la Resolució de 19 de febrer de 2009, del director gerent de l'Agència Valenciana de Salut, per la qual es deleguen competències en matèria de gestió de personal de l'Agència Valenciana de Salut, resolc:  
  
Convocar, pel procediment de lliure designació, la plaça de director econòmic A de l'Hospital Vega Baja d'Orihuela - Departament de Salut Orihuela, dependent de l'Agència Valenciana de Salut, amb subjecció a les següents  
  
Bases de la convocatòria  
  
1. Característiques generals  
1.1. Las funcions a desenrotllar en la plaça de director econòmic A seran les reflectides en el Decret 30/2012, de 3 de febrer, del Consell, pel qual es modifica l'estructura, les funcions i el règim retributiu del personal directiu d'institucions sanitàries de la Conselleria de Sanitat.   
  
1.2. El règim retributiu serà el fixat en el Decret 30/2012, de 3 de febrer, del Consell, pel qual es modifica l'estructura, les funcions i el règim retributiu del personal directiu d'institucions sanitàries de la Conselleria de Sanitat.  
1.3. L'exercici del lloc és incompatible amb l'exercici de qualsevol altra activitat pública o privada, segons el que preveu la legislació vigent sobre incompatibilitats del personal al servici de les administracions públiques. No obstant això, podrà fer activitat assistencial no retribuïda en el seu propi centre, quan es tracte de personal que desenrotllava este tipus de prestació.  
1.4. Característiques del lloc  
Lloc de treball: director econòmic A de l'Hospital Vega Baja d'Orihuela - Departament de Salut Orihuela (núm. lloc 8.589).  
Conselleria/organisme: Agència Valenciana de Salut.  
Centre de destinació: Hospital Vega Baja d'Orihuela.  
Localitat del lloc: Orihuela.  
Naturalesa: estatutària.  
Forma de provisió: lliure designació.  
Classificació: A1-28-B.  
  
2. Requisits dels aspirants  
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats amb els quals, en virtut de tractats internacionals susbcrits per la Unió Europea i ratificats per Espanya, s'aplique la lliure circulació de treballadors en els termes en què esta està definida en el Tractat Constitutiu de la Unió Europea, o tindre este dret de conformitat amb el que preveu el Decret 543/2001, de 18 de maig.  
2.2. Estar en possessió de la titulació universitària corresponent al grup de classificació professional A1, així com tindre la capacitat adequada per a l'exercici del càrrec.  
2.3. Tindre la condició de personal estatutari amb plaça en propietat en els servicis de salut, de funcionari de carrera inclòs en l'àmbit d'aplicació de la Llei 30/1984, de 2 d'agost, de mesures per a la reforma de la funció pública, i de les lleis de la funció pública de les comunitats autònomes, així com de personal laboral fix de la Generalitat, i en este cas quedaran en la situació administrativa que els corresponga.   
  
No obstant això, hi podrà concórrer també simultàniament personal alié a l'Administració que complisca amb els requisits anteriorment enunciats a fi que l'Administració puga comptar amb un major i heterogeni nombre d'aspirants que concórreguen en condicions d'igualtat al present procés de provisió de places. La provisió s'efectuarà conforme al règim laboral d'alta direcció regulat en el Reial Decret 1382/1985, d'1 d'agost.   
2.4. No estar inhabilitat per a l'exercici de funcions públiques, professionals o de la Seguretat Social.  
  
3. Presentació de sol·licituds  
3.1. Les persones interessades a participar en la convocatòria han d'omplir una sol·licitud ajustant-se necessàriament al model que consta com a annex I i l'han de dirigir a la Conselleria de Sanitat, Servici de Planificació, Selecció i Provisió de Recursos Humans, carrer Misser Mascó, número 31, 46931 València.  
3.2. El termini de presentació de sol·licituds serà de vint dies hàbils comptats a partir de l'endemà de la publicació de la present resolució en el Diari Oficial de la Comunitat Valenciana.  
3.3. En la sol·licitud es consignaran les dades següents:  
- Dades personals.  
- Currículum professional, incloent-hi preferentment els mèrits acadèmics i/o l'experiència professional en l'exercici de càrrecs directius en institucions sanitàries o en llocs de treball amb funcions semblants a què es concursa.  
- Memòria explicativa de les línies fonamentals i objectius a seguir en la plaça que se sol·licite.  
  
4. Procediment de selecció  
4.1. Una vegada recopilades totes les sol·licituds en la Direcció General de Recursos Humans de la Sanitat, es farà la valoració de documents aportats pels concursants. Esta valoració la durà a terme una comissió de valoració constituïda a l'efecte en els termes fixats en l'article 43 del Decret 7/2003, de 28 de gener, del Consell de la Generalitat, pel qual s'aprova el Reglament de selecció i provisió de places de personal estatutari al servici d'institucions sanitàries de la Generalitat Valenciana.  
4.2. Després de la valoració dels candidats feta per la comissió de valoració a través dels currículum aportats, podrà fer-se, si és el cas, l'entrevista personal. Acabada la selecció, la direcció gerència de l'Agència Valenciana de Salut elevarà una proposta de nomenament al conseller de Sanitat perquè la resolga.  
  
5. Barem de mèrits  
- Valoració del treball desenrotllat. L'exercici de llocs de treball que guarden similitud amb el contingut tècnic i l'especialització del lloc sol·licitat.  
- Realització i valoració d'una memòria del lloc de treball sol·licitat. La memòria consistirà en una anàlisi del lloc de treball sol·licitat, les característiques, les condicions, els mitjans necessaris, propostes de millora en el desplegament de les funcions i totes aquelles altres qüestions que la persona aspirant considere d'interés o importància. L'extensió no podrà excedir vint folis.  
- Entrevista, de caràcter potestatiu, a què fa referència en el punt 4.2. de la present convocatòria. L'entrevista es farà davant de la comissió avaluadora. L'entrevista serà pública i es farà en acte únic o en el menor nombre de sessions necessàries amb la menor dilació possible en el temps. En l'entrevista es comprovaran i valoraran els coneixements del lloc de treball sol·licitat, així com l'aptitud, eficàcia i experiència professional de la persona aspirant i totes aquelles circumstàncies necessàries per al millor exercici de les funcions. Es valorarà, a més, la capacitat d'iniciativa, productivitat i nivell de responsabilitat de l'aspirant.  
  
  
6. Resolució i adjudicació de la plaça  
6.1. La convocatòria podrà declarar-se deserta, per acord motivat, quan no concórreguen sol·licitants idonis per a l'exercici de la plaça.  
6.2. En el cas que els concursants elegits renunciaren al càrrec abans de prendre'n possessió, la direcció gerència de l'Agència Valenciana de Salut formularà una nova proposta de nomenament.  
6.3. La persona que quede seleccionada per a ocupar el lloc objecte d'esta convocatòria quedarà en la situació administrativa que li corresponga segons la seua vinculació i el règim jurídic de procedència. En cas de no tindre'n, subscriurà amb la Conselleria de Sanitat un contracte laboral especial d'alta direcció de caràcter temporal.  
6.4. El personal nomenat per a l'exercici d'un lloc de treball per lliure designació podrà ser destituït discrecionalment per l'autoritat que va acordar el nomenament.  
  
7. Recursos  
Esta convocatòria, les seues bases i tots els actes administratius que es dicten per a executar-la, podran ser impugnats pels interessats, per mitjà de la interposició d'un recurs contenciós administratiu davant del jutjat contenciós administratiu que corresponga al seu domicili o davant de la seu del Jutjat Contenciós Administratiu de la ciutat de València, a la seua elecció, en el termini de dos mesos, comptats a partir de la publicació de l'acte recorregut, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 15 de juliol de 2013.- El director general de Recursos Humans de la Sanitat: Javier Lázaro Lorente.